Undan Putih Besar

Undan Putih Besar atau Burung Undan Putih ialah burung daripada keluarga burung undan. Ia hidup di kawasan yang terbentang dari Eropah tenggara sehingga Asia serta juga di Afrika. Nama saintifiknya Pelecanus onocrotalus.Oleh Jabatan Perhilitan, "JADUAL 3 - BURUNG-BURUNG LIAR YANG DIPERLINDUNGI SEPENUHNYA." AKTA PERLINDUNGAN HIDUPAN LIAR 1972 ( Akta 76 ). Diambil 30 November 2018, Pindaan Jadual 2012.

Burung Undan Putih merupakan burung undan yang kedua terbesar, selepas Burung Undan Dalmatia. Ukurannya 10 kilogram (22 paun) beratnya, 160 sentimeter panjangnya, dan 280 sentimeter (110 inci) rentang sayapnya. Ia berbeza daripada Burung Undan Dalmatia dari segi warna bulunya yang putih tulen, berbanding dengan warna putih kekelabu-kelabuan, serta tompok muka dan kaki yang berwarna merah muda. Burung jantan adalah lebih besar daripada burung betina, dan memiliki paruh panjang yang melengkung ke bawah, berbanding dengan paruh burung betina yang lebih lurus dan lebih pendek. Anak burung berwarna kelabu dan memiliki bulu pelepah terbang yang berwarna pekat.

Burung Undan Putih membiak di paya dan tasik cetek, dengan sarangnya terdiri daripada longgokan bahan tumbuhan yang kasar. Melebihi 50% daripada burung ini membiak di Delta Danube. Burung ini berpindah ke kawasan yang berhampiran dan menghabiskan musim sejuknya di Afrika timur laut. Dalam penerbangan, burung ini merupakan burung yang anggun, dengan kepalanya tertunduk merapati badan.

Burung Undan Putih menangkap ikan dan menyimpannya di dalam saku paruh yang besar semasa berenang di permukaan air. Serupa dengan Burung Undan Dalmatia, populasi spesies ini telah merosot dengan ketara, akibat kehilangan habitat serta penyeksaan.

Burung Undan Putih merupakan salah satu spesies yang dilindungi oleh "Perjanjian Pemuliharaan Burung Air Hijrah Afrika-Eurasia" (AEWA).

 Rujukan 

  Masukan pangkalan data, termasuk alasan mengapa spesies ini tidak menimbulkan banyak kebimbangan

 Pautan luar 
 Lembaran Fakta Spesies BirdLife
 Senarai Merah IUCN
 Video Burung Undan Putih dalam Kolerksi Burung Internet

 Galeri 

Kategori:Burung undan
Kategori:Burung Asia
Kategori:Burung Eropah
Kategori:Burung Armenia
Kategori:Burung China
Kategori:Burung Arab Saudi
Kategori:Burung Indonesia
Kategori:Burung Kazakhstan
Kategori:Burung Kenya
Kategori:Burung Turki
Kategori:Burung Korea Utara
Kategori:Burung Korea Selatan
Kategori:Burung Pakistan
Kategori:Burung Bahrain
Kategori:Burung Rusia
Kategori:Burung Asia Tenggara
Kategori:Burung Afrika